recursal/SuperWikiNEXT-32B huggingface dataset:
**Kaarle Viktor Syrjänen** (23. huhtikuuta 1896 Pihlajavesi – 21. joulukuuta 1955 Tampere) oli tamperelainen kunnallispoliitikko. K. V. Syrjänen oli Tampereen kaupunginvaltuuston jäsen 1938–1955 ja valtuuston puheenjohtaja 1941–1942 ja 1946–1953.

Syrjänen aloitti työelämän maataloustöissä ja rautatieläisenä, mutta siirtyi pian pois Pihlajavedeltä ja ryhtyi toimittajaksi. Hän oli kuusi kuukautta toimitusharjoittelijana Suomen Sosialidemokraatissa Helsingissä. Hän oli Työn Voiman vakituisena avustajana noin kolme vuotta kirjoittaen enimmäkseen pakinoita ja muita artikkeleita. Sen jälkeen Syrjänen toimi Hämeen Kansan Forssan-toimiston hoitajana vuosina 1924–1930. Tehtäviin kuului uutisten hankinta mutta myös pakinoiden ja artikkelien kirjoittaminen. Tampereelle Syrjänen siirtyi vuonna 1930 Kutomateollisuustyöväen Liiton sihteeriksi. Sitä tehtävää hän hoiti vuoteen 1938, jolloin hän siirtyi vastaperustetun Kansaneläkelaitoksen Tampereen piirin piiritarkastajaksi. Tässä tehtävässä Syrjänen toimi kuolemaansa saakka.

Syrjänen oli jo vuonna 1936 sosiaalilautakunnan puheenjohtaja ja 1940–1945 lastensuojelulautakunnan jäsen. Hän toimi Tampereen aseveliyhdistyksen varapuheenjohtajana yhdistyksen lakkauttamiseen saakka 1944. Hän toimi keskeisesti useissa avustusjärjestöissä, Tampereen Vapaan Huollon keskuksen puheenjohtajana 1942–1952 ja Kansanavun paikallistoimikunnassa varapuheenjohtajana. Hän oli myös Tampereen Norrköping-toimikunnan jäsen. Viimeksi mainittu toimikunta jakoi ystävyyskaupunki Norrköpingin vastaavan toimikunnan keräämiä lahjoituksia. Hän toimi Tampere-säätiön hallituksessa 1944–1955.

Suomen sosialidemokraattisen puolueen jäsen Syrjänestä tuli kotikunnassaan 1913. Hän kuului Tampereen sos.dem. kunnallistoimikuntaan ja edustajistoon sekä oli puolueneuvoston jäsen 1949–1955. Hyvänä puheitten pitäjänä ja puheenjohtajana hän oli SDP:n puoluekokousedustaja ja puoluekokouksen puheenjohtaja puoluekokouksissa 1946 ja 1949.Hän oli Kansan Lehteä kustantaneen Työväen Sanomalehti Oy:n johtokunnan jäsen 1933-38 ja uudelleen 1944 alkaen. Hän on kirjoittanut Forssan työväenyhdistyksen 40-vuotishistoriikin ja Suomen Kutomateollisuustyöväen Liiton 25-vuotishistoriikin.

Katso myös
----------

* Syrjäsen mausoleumi

Lähteet
-------

1. ↑  Tampereen kaupunginarkisto
2. ↑  Tampereen kaupunginarkisto; Tienari, Artturi, Tekojen aseveljeyttä, Tampere-säätiö 1966
3. ↑  SDP:n arkisto
4. ↑  Kansan Lehti 23.4.1946
**Asisat Lamina Oshoala**, MON (s. 9. lokakuuta 1994 Ikorodu) on nigerialainen jalkapalloilija, joka edustaa espanjalaista FC Barcelonaa. Pelipaikaltaan Oshoala on hyökkääjä. Hän kuuluu myös Nigerian naisten jalkapallomaajoukkueeseen. Oshoala valittiin vuonna 2014 Afrikan parhaaksi naispelaajaksi ja myös parhaaksi nuoreksi naispelaajaksi. Afrikan parhaan naispelaajan tittelin hän sai myös vuosina 2016 ja 2017.

Seurajoukkueura
---------------

Oshoala edusti vuodet 2009-2013 FC Roboa kotimaassaan. Vuonna 2013 hän siirtyi kotimaansa pääsarjan Rivers Angelsiin, jossa hän voitti Nigerian mestaruuden kaudella 2013-2014. Tammikuussa 2015 Oshoala siirtyi Englannin FA WSL:n hallitsevan mestarin Liverpool LFC:n riveihin.

Oshoala voitti FC Barcelonan joukkueessa Mestarien liigan vuonna 2021.

Maajoukkueura
-------------

Oshoala edusti Nigerian alle 20-vuotiaiden maajoukkuetta vuodet 2010–2014 pelaten siinä 11 ottelua tehden seitsemän osumaa. Vuonna 2014 hän oli mukana alle 20-vuotiaiden MM-kilpailuissa Kanadassa, jossa Nigeria saavutti hopeaa ja Oshoala oli niin kisojen paras pelaaja kuin paras maalintekijäkin seitsemällä osumallaan.

Nigerian naisten jalkapallomaajoukkueessa Oshoala debytoi vuonna 2011. Vuonna 2014 hän oli mukana voittamassa Afrikan-mestaruuskilpailuita Namibiassa. Oshoala oli kisojen paras pelaaja. Vuoden 2019 MM-kilpailuissa hän pelasi kolme ottelua ja teki yhden maalin.

Muuta
-----

Nigerian presidentti Goodluck Jonathan nimesi Oshoalan Nigerian yhteisön jäseneksi (MON) syyskuussa 2014. Oshoala tunnetaan lempinimellä Seedorf, viitaten nelinkertaiseen Mestareiden liigan voittajaan Clarence Seedorfiin.

Lähteet
-------

1. ↑  Ahlin, Martin: Afrikan paras Liverpooliin. GOAL 4/2015, s. 39
2. 1 2 3 4
3. ↑  Law, James: Chelsea Women – Barcelona Femenino 0–4  16.5.2021. BBC. Viitattu 17.5.2021. (englanniksi)
4. ↑   (Arkistoitu – Internet Archive)
5. ↑  Nigeria FIFA.  Arkistoitu 8.7.2019. Viitattu 22.6.2019. (englanniksi)

  

Nigerian joukkue – Jalkapallon naisten MM-kilpailut 2015
1 Dede |
2 Edoho |
3 Ohale |
4 Nkwocha |
5 Ebi |
6 Chukwunonye |
7 Sunday |
8 Oshoala |
9 Oparanozie |
10 Dike |
11 Umotong |
12 Ayinde |
13 Okobi |
14 Nwabuoku |
15 Njoku |
16 Whyte |
17 Ordega |
18 Ayila |
19 Ohadugha |
20 Nku |
21 Ohiaeriaku |
22 Nnodim |
23 Ebere |
Valmentaja Okon

Nigerian joukkue – Jalkapallon naisten MM-kilpailut 2019
1 Oluehi |
2 Okoronkwo |
3 Ohale |
4 Ebere |
5 Ebi |
6 Nwabuoku |
7 Imo |
8 Oshoala |
9 Oparanozie |
10 Chikwelu |
11 Uchendu |
12 Kanu |
13 Okobi |
14 Michael |
15 Ajibade |
16 Nnadozie |
17 Ordega |
18 Ayinde |
19 Ihezuo |
20 Okeke |
21 Jonathan |
22 Ogebe |
23 Chukwudi |
Valmentaja Dennerby

Nigerian joukkue – Jalkapallon naisten MM-kilpailut 2023
1 Oluehi |
2 Plumptre |
3 Ohale |
4 Ogbonna |
5 Ebi |
6 Onumonu |
7 Payne |
8 Oshoala |
9 Oparanozie |
10 Ucheibe |
11 Monday |
12 Kanu |
13 Abiodun |
14 Demehin |
15 Ajibade |
16 Nnadozie |
17 Ordega |
18 Ayinde |
19 Echegini |
20 Imuran |
21 Okoronkwo |
22 Alozie |
23 Balogun |
Valmentaja Waldrum
**Suomen euroviisukarsinta 1968** oli kilpailu, jossa valittiin Suomen edustaja vuoden 1968 Eurovision laulukilpailuun. Kilpailu järjestettiin jälleen avoimena sävellyskilpailuna. Kilpailuun saatiin noin 200 sävelmää, joista Yleisradion esiraati valitsi kuusi parasta karsinan finaaliin.

Finaali pidettiin Ylen tv-studioissa 1 & 2 lauantaina 10. helmikuuta. Lähetys TV-ohjelma 1:ssä alkoi kello 19.40. Finaalissa Suomen edustajan valitsivat ensimmäistä kertaa katsojat postikorttiäänestyksellä. Tämän vuoksi Yleisradion esiraati oli karsinut finaalista pois kaikkein suomalaisimpaan makuun sopivat kappaleet, koska etsittiin edustuskappaletta ulkomaille. Samoin solisteiksi valittiin melko tuntemattomia nimiä, ettei kukaan voittaisi yleisöäänestystä pelkällä nimellään. Äänestyksessä äänestäjän tuli listoittaa kolme mielestään parasta kappaletta järjestykseen, näin äänestäjä pisteytti kolme parasta kappaletta pistein 3-2-1. Ylelle saapui noin 75 000 postikorttia. Lopputulokset julkistettiin Pisteviihde-nimisessä ohjelmassa 2. maaliskuuta kello 19.30 ja samalla julkistettiin kappaleiden tekijät.

Radiotoimittaja Markku Veijalainen aiheutti pienen kohun soittamalla Johnnyn kilpailukappaletta ennen tulosten julkistamista, vaikka tämä oli kiellettyä. Johnnyn kappaletta ei kuitenkaan hylätty.

Tulos
-----

| Sija | Esittäjä | Sävelmä | Lauluntekijä(t) | Pisteet |
| --- | --- | --- | --- | --- |
| 1. | Kristina Hautala | Kun kello käy | Esko Linnavalli (säv.), Juha Vainio (san.) | 159 667 p. |
| 2. | Johnny | Kissankellojen aikaan | Åke Granholm (säv.), Sauvo Puhtila (san.) | 113 067 p. |
| 3. | Aarno Raninen | On hetki | Rauno Lehtinen (säv. & san.) | 60 279 p. |
| 4. | Irina Milan | Pois kuihtuu ruusu kaunein | Aarno Raninen (säv.), Paavo Raittinen (san.) | 51 697 p. |
| 5. | Inga Sulin | Niin kuin jokainen | Åke Granholm (säv.), Sauvo Puhtila (san.) | ei tiedossa |
| 6. | Anki Lindqvist | Sanoja kuulemaan jään | Åke Granholm (säv. & san.) | ei tiedossa |

Palanneet artistit
------------------

Tässä karsinnassa ei ollut yhtäkään palaavaa artistia.

Lähteet
-------

* 

### Viitteet

1. ↑

Suomen euroviisukarsinnat (1961–2011) ja Uuden Musiikin Kilpailu (2012–)
´Suomen Euroviisulogo

|  |  |
| --- | --- |
| 1960– | 1961 · 1962 · 1963 · 1964 · 1965 · 1966 · 1967 · 1968 · 1969 |
| 1970– | ~~1970~~ · 1971 · 1972 · 1973 · 1974 · 1975 · 1976 · 1977 · 1978 · 1979 |
| 1980– | 1980 · 1981 · 1982 · 1983 · 1984 · 1985 · 1986 · 1987 · 1988 · 1989 |
| 1990– | 1990 · 1991 · 1992 · 1993 · 1994 · ~~1995~~ · 1996 · ~~1997~~ · 1998 · ~~1999~~ |
| 2000– | 2000 · ~~2001~~ · 2002 · ~~2003~~ · 2004 · 2005 · 2006 · 2007 · 2008 · 2009 |
| 2010– | 2010 · 2011 · 2012 · 2013 · 2014 · 2015 · 2016 · 2017 · 2018 · 2019 |
| 2020– | 2020 · 2021 · 2022 · 2023 · *2024* |
*Tämä artikkeli kertoo luonnonilmiöstä. Stephenie Meyerin samannimistä romaania käsitellään artikkelissa Keskiyön aurinko.*
Keskiyön aurinko Nordkapissa Norjassa.
Keskiyön aurinko Itivdleqin vuonossa Grönlannissa
**Keskiyön aurinko** (myös **yötön yö** tai **polaaripäivä**) on luonnonilmiö, jossa aurinko ei laske horisontin alapuolelle vuorokauden aikana. Siitä syystä ilmiö on kaamoksen vastakohta. Ilmiö johtuu maapallon pyörimisakselin kaltevuudesta kiertorataan nähden. Ilmiö esiintyy ainoastaan napapiireillä ja sitä korkeammilla leveysasteilla. Ilmiö on sitä pidempi, mitä lähempänä napa-alueita on. Esimerkiksi Suomen pohjoisimmassa kohdassa, Nuorgamissa aurinko on horisontin yläpuolella yhtäjaksoisesti toukokuun 16. päivästä heinäkuun 29. päivään saakka eli 74 päivän ajan.

Jos valo ei taipuisi ilmakehässä, napapiiri olisi sen alueen rajana, jossa auringon keski­piste pysyy yhtenä päivänä vuodessa horisontin yläpuolella koko vuorokauden. Pohjoisella napa­piirillä tämä tapahtuu kesä­päivän­seisauksena 21. tai 22. kesäkuuta, ja eteläisellä napapiirillä 21. tai 22. joulukuuta (eli silloin, kun pohjoispuoliskolla on talvipäivänseisaus). Samoin napa­piirit olisivat myös kaamoksen rajoina. Auringon suuri koko ja valon taipuminen saavat kuitenkin aikaan, että ainakin auringon yläreuna näkyy ympäri vuorokauden suunnilleen yhden leveysasteen verran pohjoisen napapiirin eteläpuolella. Suomessa tämä raja kulkee hieman Kemin eteläpuolitse. Samoin keskiyön auringon raja on noin yhden asteen verran eteläisen napapiirin pohjoispuolella.

Koska eteläisen napapiirin eteläpuolella ei ole pysyvää ihmisasutusta, voi yöttömän yön helpoiten kokea pohjoisella napapiirin alueilla - Alaskassa, Kanadassa, Grönlannissa, Islannissa, Norjassa, Suomessa, Ruotsissa ja Venäjällä. Päinvastainen tapahtuma, jossa aurinko ei vuorokauden aikana nouse horisontin yläpuolelle on nimeltään kaamos tai polaariyö.

Lähteet
-------

1. ↑  Oja, Heikki: *Aikakirja 2007*, s. 123. Helsinki: Helsingin yliopiston almanakkatoimisto, 2007. ISBN 952-10-3221-9. Teoksen verkkoversio (viitattu 23.4.2010).  (Arkistoitu – Internet Archive)
2. ↑  Oja, s. 121-122

Aiheesta muualla
----------------

* Kuvia tai muita tiedostoja aiheesta **Keskiyön aurinko** Wikimedia Commonsissa
**Habib** on ruotsalainen kahdeksanosainen nuortensarja, joka kertoo 11-vuotiaasta syyrialaisesta Habibista, joka elää tukholmalaisessa lähinnä maahanmuuttajien asuttamassa lähiössä Albyssä. Habib sotkeutuu joka jaksossa erilaisiin, todella tyypillisiin varhaisteinin ongelmiin, joita ovat mm. juuri ennen koulubileisiin menoa huomattu finni, kymmenestä metristä hyppääminen osoitukseksi rohkeudesta ja ihastuksen kääntyminen vastaan vääriin käsiin joutuneen rakkauskirjeen takia.

Sarja muistuttaa monella tapaa Lasse-kirjoja ja Bertin salaisia päiväkirjoja, ja heti ensimmäisestä jaksosta katsoja voi huomata että huumori puuttuu lähes kokonaan.*kenen mukaan?*

Muut henkilöt
-------------

**Alex** on Habibin paras ystävä. Hänellä pitkät ruskeat hiukset, ja hän on pitkä ja hoikka. Alex tunnetaan pelottelustaan, keppostelustaan ja vahingoniloisesta huumorintajustaan. Alex tuntuu ensimmäisissä jaksoissa olevan ihastunut Emineen, mutta kertoo Habibille, että yrittää vältellä Emineä koko lopun ala-asteen ajan. Alex on kansalaisuudeltaan chileläinen.

**Emine** on häijy muodin perässä juokseva aina täydellisyyteen pyrkivä tyttö ja luokan "leija". Hän on opettajan lellikki. Hän tekee mitä vain, ettei Paris rakastuisi Habibiin, vaikka itse haikaileekin jatkuvasti Alexin perään. Emine on turkkilainen.

**Paris** on Habibin ihastuksen kohde. Hän on Eminen hyvä ystävä ja Habibin rinnakaisella luokalla. Paris on kotoisin Algeriasta.

**Dani** on bulgarialaisen makeiskauppiaan poika, jolla on aina taskut täynnä lakritsia ja purukumia. Vaikka Dani on hieman ylpistynyt, hän on kuitenkin avoin ja rento. Hänellä on Jessica-niminen sisko, josta Habib tekee haastattelun todistaakseen hyppynsä sillalta.

**Winston** on swazimaalaisen kaivosmiesisän ja yhdysvaltalaisen kosmetologin poika. Hän pienikokoinen ja hiljainen, mutta todella fiksu. Vaikka hän on pelkuri ja melko herkkä, silti hän on tyttöjen suosikki. Habib tapaa Winstonin jaksossa 3 *Luokkajuhlahuolia*.

**Tony** on Habibin lukion toista luokkaa käyvä isoveli. Tony on vuosikurssinsa paras oppilas ja todellinen nörtti, joka kuitenkin pysyy suosittuna ja rentona. Hänellä on usein kärhämää Habibin kanssa, koska hänellä on koko asunnon ainoa tietokone ja Habibilla on taipumusta käyttää sitä salaa.

**Lucia** on Habibin 9-vuotias sisko. Lucialle erityisen tärkeää on aina esimerkiksi kotona syötävän ruoan teema. Jonain päivänä sen täytyy olla kolmionmuotoista, joskus taas kokonaan vihreää. Lucia on puhelias, ja hänelle syntyy joka aiheesta valtavasti kysymyksiä.

**Leona** on luokan ainoita kokonaan ruotsalaisia oppilaita. Leonalla on vaaleat ja tasaisen pitkät hiukset, ja hän on luokan pisin. Hänen koulumenestyksensä ei ole parasta luokkaa. Leona seurustelee Danin kanssa.

**Ninos** kuuluu rinnakaisluokan oppilaisiin ja on Habibin kilpakosija. Ninoksella on lyhyet ja ohuet hiukset. Hänellä on toisessa korvassa korvakoru. Hän seurustelee virallisesti Parisin kanssa kunnes jättää hänet, kun Ninos nähdään luokkaretkellä vieraan tytön kanssa vuoristoradassa.
Kello on 24.00, eli vuorokausi vaihtuu.
**Keskiyö** on ihmisten ajanmittauksen kannalta se hetki yöllä, jolloin vuorokausi vaihtuu. Tähtitieteellinen keskiyö puolestaan on hetki, jolloin Aurinko paistaa täsmälleen toiselle puolelle Maapalloa. Tähtitieteellinen keskiyö ja kellon näyttämä keskiyö eivät yleensä kohtaa, koska tähtitieteellinen keskiyö vaihtelee eri päivinä maapallon akselin kaltevuuden takia, ja koska aikavyöhykkeet ovat laajoja ja tähtitieteellinen keskiyö voi olla tietyllä hetkellä vain tietyssä kohtaa vyöhykettä. Päiväntasaajan tuntumassa tätä vaihtelua ei juuri tapahdu, mutta sielläkin ajallinen ja tähtitieteellinen keskiyö osuvat yksiin vain aikavyöhykkeiden keskellä sijaitsevissa paikoissa. Lisäksi kesäaikana kelloa on siirretty tunnilla eteenpäin, jolloin tähtitieteellinen keskiyö osuu lähemmäs kellonaikaa 1.00 kuin 0.00/24.00.

Analogisessa kellossa sekä tunti- että minuuttiviisari osoittavat keskiyöllä ylöspäin ja 24-tuntista kelloa käytettäessä kellon katsotaan olevan 24.00 tai vaihtoehtoisesti 0.00. 

Kesällä pohjoisen napapiirin pohjoispuolella ja eteläisen napapiirin eteläpuolella on ajanjakso, jona aurinko on keskiyölläkin horisontin yläpuolella, eli alueella vallitsee yötön yö. Vastaavasti talvella on ajanjakso, jona aurinko on keskipäivälläkin horisontin alapuolella eli silloin napapiirin sisäpuolella vallitsee kaamos.

Ajankohdasta riippuen eroa kellon näyttämän keskiyön ja tähtitieteellisen keskiyön välillä on esimerkiksi Helsingissä muutamasta minuutista lähes puoleen tuntiin.

Päivänseisausten ja -tasausten aikaan tähtitieteelliset keskiyöt ovat aikavyöhykkeiden keskellä.
**Risto Hakola** (s. 1957) on jämsäläinen näytelmäkirjailija ja toimittaja. Hakolan näytelmiä on esitetty muun muassa HimosTeatterissa Jämsässä.
Hakolan ensimmäinen HimosTeatteriin kirjoittama näytelmä oli musiikkinäytelmä Reteesti vaan (2006). Se sai hienot arviot, muun muassa sanomalehti Keskisuomalaisen kriitikko Teppo Kulmala totesi näytelmän olevan parasta, mitä Suomen kesäteattereissa on tarjolla. Näytelmässä kuvataan yhtä kesäpäivää vuonna 1968, kun Irwin Goodman ja Vexi Salmi yhtyeineen saapuvat keikalle Polvijärvelle. Keikka päättyy nuorisomellakkaan. Näytelmän päärooleissa nähtiin Joni Leponiemi, Helena Rängman, Reijo Ahonen ja Mikko Röman.
Muita Hakolan kirjoittamia näytelmiä ovat musiikkinäytelmä Badding & Badding (2008) ja Sotatalvi (2010). Jälkimmäinen kuvaa kuvitteellisen kiväärikomppanian vaiheita Taipaleenjoen taisteluissa talvisodassa. Näytelmää esitettiin HimosTeatterissa talvella 2010. Kesällä 2012 Himoksessa nähtiin Hakolan kirjoittama näytelmä Hullu pappi!, joka sijoittuu 1600-luvulle. Kesällä 2014 HimosTeatterissa esitetään Hakolan käsikirjoittama musiikkinäytelmä Doris ja Laulumies, jossa kuullaan J. Karjalaisen musiikkia. Tarinankerronnallisen näytelmän pääosassa nähdään Joni Leponiemi.

Aiheesta muualla
----------------

* www.naytelmat.fi
* www.facebook.com
* www.himosteatteri.fi (Arkistoitu – Internet Archive)
* www.ilkka.fi
* www.demari.fi
* www.jamsanseutu.fi (Arkistoitu – Internet Archive)
**Asios** (m.kreik. Ἄσιος, lat. *Asius*) oli kreikkalaisessa mytologiassa kahden eri Troijan sodassa taistelleen mieshahmon nimi.

Hyrtakoksen poika
-----------------

Asios oli Hyrtakoksen poika ja kotoisin Arisbeen kaupungista. Troijan sodan aikana Asios taisteli Troijan puolella, ja hänet surmasi Idomeneus akhaialaisten hyökkäyksen aikana.

Dymaan poika
------------

Asios oli Dymaan poika ja Troijan kuningattaren Hekaben veli. Hän oli Adamaan ja Fainopsin isä. Hän toimi fryygialaisten johtajana Troijan sodan aikana, ja Apollonin kerrotaan ottaneen hänen hahmonsa rohkaistessaan Hektoria taisteluun Patroklosta vastaan. Diktys Kreetalaisen mukaan hänet surmasi Aias.

Lähteet
-------

1. ↑  Homeros: *Ilias* 2.835–839 (engl. käännös).
2. ↑  Homeros: *Ilias* 13.383–401 (engl. käännös).
3. ↑  Homeros: *Ilias* 13.560–575 (engl. käännös).
4. ↑  Homeros: *Ilias* 17.582–590 (engl. käännös).
5. ↑  Homeros: *Ilias* 16.712–725 (engl. käännös).
6. ↑  Diktys Kreetalainen: *Troijan sodan kronikka* 4.12 (engl. käännös).
*Gaian silmän* surullinen katse koskettaa liikenteen keskellä.
**Gaian silmä** (1998) on Turun Myllytunnelin seinään upotettu Kimmo Ojaniemen valoteos, jossa materiaaleina on käytetty lasia, akryylia, ruostumatonta terästä ja loisteputkia. Teoksen taustalla on James Lovelockin 1960-luvulla ideoima Gaia-hypoteesi, jonka mukaan Maa on itseohjautuva kokonaisuus, joka pystyy itse säilyttämään planeettamme elämiseen soveltuvana. Gaia on kreikkalaisessa mytologiassa jumalatar, jonka tehtävänä on suojella elämää ja Maata.

Ojaniemen *Gaian silmä* on kantaa ottava ympäristötaideteos. Sininen silmä katsoo vilkasliikenteisen tunnelin läpi ohikiitäviä autoja ja pyöräilijöitä. Ojaniemi haluaa tuoda esiin, että siinä missä luonto rakentaa muotojaan vuosituhansia, ihminen pystyy tuhoamaan nämä muodot silmänräpäyksessä. Teos on osa Pro Cultura -säätiön ympäristötaideprojektia. *Gaian silmä* on Ojaniemen toinen ympäristötaidehanke. Ensimmäinen, Tiedon pyramidi, valmistui 1996 Peltolan ammattikoululle.

Lähteet
-------

1. 1 2  Katiskoski, Kaarina; Karppanen, Jari ; Reinikka, Satu: *Turun ympäristötaideprojektin teokset : 14 kohdetta kaupunkikuvassa : 14 objekt i stadsbilden = Environmental art works in Turku : 14 objects in the cityscape : 1994-2000 = Åbo miljökonstprojekts konstverk*. Wäinö Aaltosen museo, 2001.
2. ↑  Kimmo Ojaniemi: Gaian silmä Turun kaupunki. Viitattu 23.2.2018.
3. ↑  Gaian silmä on Turun uusin ympäristötaideteos  15.9.1998. Helsingin Sanomat. Viitattu 23.2.2018.
**Gain Ground** on Segan kehittämä ja julkaisema toimintapeli. Peli on julkaistu vuonna 1988 kolikkopelinä ja myöhemmin käännöksinä muille alustoille.

Pelaaminen
----------

Peli on yhden tai kahden pelaajan toimintapeli, jossa pelaajien on pelastettava joukkoja. Pelaajat voivat valita eri hahmoista jonkin pelattavaksi. Hahmoilla on omat yksilölliset aseensa, vahvuutensa ja heikkoutensa. Aika on olennainen osa peliä ja joukot, joita ei ehditä pelastamaan menetetään kun taas pelastetut joukot liittyvät pelaajan joukkoihin.

Pelistä on eri versioita: yksi tukee kolmea pelaajaa kun taas toinen tukee kahta pelaajaa. Pelin lajityyppiä on kuvattu eri tavoin, jotka eivät ole aivan sopivia: Sega itse on kutsunut peliä "algoritmitoiminnaksi". Peliä ei pelata kuten tyypillistä "run and gun" -peliä, vaan pelaajan on perehdyttävä vastustajien liikkeisiin ja pääteltävä paras tapa näiden voittamiseen.

Kehittäjät ovat sanoneet, että alkuperäinen inspiraation lähde oli *Gauntlet*.

Lähteet
-------

1. ↑  Gain Ground *arcade-history.com*. Viitattu 3.4.2023. (englanniksi)
2. ↑  Gain Ground *segaretro.org*. Viitattu 3.4.2023. (englanniksi)
3. 1 2  Kurt Kalata: Gain Ground *hardcoregaming101.net*.  27.9.2017. Viitattu 3.4.2023. (englanniksi)

Aiheesta muualla
----------------

* *Gain Ground* MobyGamesissa (englanniksi)
* *Gain Ground* Arcade History -sivustolla (englanniksi)
* *Gain Ground* Killer List of Videogamesissä (englanniksi)
**Habban** on kaupunki ja piirikunta Jemenin Šabwan maakunnassa.

Maantiede
---------

Habban sijaitsee Wadi Habbanin varrella Jemenissä. Kaupunki on jaettu perinteisesti neljään kaupunginosaan ja kaupungin keskellä on kukkula. Kukkulalla on sulttaanin linnoitus. Ympäröivä seutu tunnetaan hedelmällisenä maatalousalueena.

Historia
--------

Nimi Habban tunnetaan jo islamia edeltänyttä ajalla tehdyissä kirjoituksissa. Mahdollisesti vanhin sen mainitsema teksti on vuodelta 400 ennen ajanlaskun alkua. Kaupungissa on myös maanalainen vesikanava, joka tuo vettä kaupungissa sijaitsevaan vesisäilöön. Järjestelmä on samaan tapaan mahdollisesti peräisin ajalta ennen islamia.

Islamin saavuttua kaupunki kuului Wahidin sulttaanikuntaan. Sulttaani asui Masna'a Hakirin linnoituksessa kaupungin keskellä. Alueelle tyypillisesti myös itse kaupungin talot rakennettiin linnoitusmaisiksi torneiksi, joilla voi olla viisikin kerrosta. Kaupungissa on myös yhdeksän moskeijaa ja kirjasto. Historiallisesti kaupunki tunnettiin myös juutalaisesta väestönosastaan. Kaupungin juutalaisten on joskus ehdotettu polveutuvan Himyarin ajoilta. He puhuivat hepreaa ja olivat ammatiltaan hopeaseppiä. Vuonna 1947 heitä oli 200, mutta sittemmin he ovat muuttaneet Israeliin.

Väestö
------

Habbanin piirkunnan asukasluku oli vuonna 2004 29 846 ja alueen asukkaat ovat pääasiassa sunnalaisia muslimeja.

Paikalliset viljelevät esimerkiksi durraa ja hirssiä. Paikka on ollut myös suitsukkeiden tuotannon keskus.

Lähteet
-------

1. 1 2 3 4  B. Lewis, V.L. Ménage, Ch. Pellat, J. Schacht: *Encyclopaedia of Islam, Volume III (H-Iram)*, s. 11. E. J. Brill, 1986. ISBN 90 04 08118 6. (englanniksi)
2. ↑  Michael Izady: Yemen Ethnic and Religious Composition (detailed) *Gulf 2000 Project*. Columbia University. Viitattu 18.2.2020. (englanniksi)
**Asinon piiri** (ven. А́синовский райо́н, *Asinovski raion*) on kunnallishallintoalue Tomskin alueella Venäjällä. Vuonna 1924 perustetun piirin pinta-ala on 5 943,3 neliökilometriä. Asukkaita on 34 500 henkeä (vuonna 2015).

Asinon piiri sijaitsee Tomskin piirin kaakkoisosassa. Se rajoittuu pohjoisessa Moltšanovon, idässä Pervomaiskojen, kaakossa Zyrjanskojen, lounaassa Tomskin ja lännessä Krivošeinon piireihin.

Piirin itärajalla virtaa Tšulymjoki. Pinta-alasta 72 % on metsää ja suuri osa suota. Hyötykaivannaisiin kuuluvat savi, hiekka, sora ja turve.

Piirin hallinnollinen keskus on Asinon kaupunki. Asinon kaupunkikunnan lisäksi siihen kuuluu kuusi maalaiskuntaa: Baturino, Bolše-Dorohovo, Jagodnoje, Novikovka, Novo-Kuskovo ja Novonikolajevka. Asutuskeskuksia on yhteensä 39. Kaupunkiväestön osuus on 71,4 %.

Vuonna 1924 perustettiin Novo-Kuskovon piiri, joka vuonna 1930 nimettiin Tšulymin piiriksi. Nykyisen nimensä se sai vuonna 1933.

Asinon kautta kulkee Tomskin ja Belyi Jarin välinen rautatie. Seudun pääelinkeinot ovat puunjalostus, maatalous sekä luonnonmarjojen keräily ja jalostus. Paikallislehtenä ilmestyy *Naše Pritšulymje*.

Lähteet
-------

1. 1 2 3 4 5  *Entsiklopedija Tomskoi oblasti, tom 1*, s. 39–40. Izdatelstvo Tomskogo universiteta, 2008. ISBN 978-5-7511-1895-2. Teoksen verkkoversio.
2. 1 2  Tšislennost naselenija Rossijskoi Federatsii po munitsipalnym obrazovanijam na 1 janvarja 2015 goda *gks.ru*.  Arkistoitu 14.5.2020. Viitattu 18.12.2015.
3. 1 2 3 4  Asinovski raiona: Pasport raiona *asino.ru*.  Arkistoitu 22.12.2015. Viitattu 18.12.2015.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Asinon piiri**.
* Asinon piirin sivusto (venäjäksi)
**Gaia Group** on suomalainen asiantuntijayritys, jonka pääliiketoiminta-alueet ovat kestävän liiketoiminnan konsultointi- ja tukipalvelut sekä uuden liiketoiminnan kehittäminen. Gaia Groupilla on yksi tytäryhtiö **Gaia Consulting Oy**, joka käytännössä vastaa Gaia Groupin operatiivisesta toiminnasta. Gaia Consulting tekee kansallisia ja kansainvälisiä asiantuntijahankkeita julkiselle ja yksityiselle sektorille liittyen energiaan ja resurssienhallintaan, ympäristöön ja ilmastoon, turvallisuuteen ja riskienhallintaan, cleantechiin ja biotalouteen, ennakointiin ja innovaatiotutkimukseen. Gaia on Cleantech Finlandin, Global Cleantech Cluster Association, Green Building Council Finlandin, FiBS yritysvastuuverkoston sekä Finnish Water Forumin (FWF) jäsenyritys ja kumppani.

Henkilöstö ja organisaatiorakenne
---------------------------------

Gaia työllistää noin 45 henkilöä erilaisilla koulutustaustoilla. Yrityksen vuotuinen liikevaihto on noin 4,5 M€ (2014). Gaian omistaa yrityksen toimiva johto. Gaian nykyinen toimitusjohtaja on Juha Vanhanen ja hallituksen puheenjohtajana toimii Pasi Rinne - molemmat ovat yrityksen perustajajäseniä.

Toimipisteet
------------

Gaialla on yli 700 asiakasta viidellä mantereella, joista suurimmat markkina-alueet ovat Eurooppa ja Afrikka. Gaian pääkonttori sijaitsee Helsingin Bulevardilla. Muita toimipisteitä on Turussa, Zürichissä, San Franciscossa, Buenos Airesissa, Pekingissä sekä Addis Abebassa.

Historia
--------

Gaia Group on perustettu Helsingissä vuonna 1993.

Gaian myytti
------------

**Gaia** (muinaiskreikaksi Γαῖα, "Maa") on kreikkalaisessa mytologiassa alkujumala, joka on useiden jumalten ja titaanien äiti.*selvennä*

Lähteet
-------

1. 1 2  Gaia Consulting *Kauppalehti*. Viitattu 4.2.2018.

Aiheesta muualla
----------------

* Korkeakoulujen ja tutkimuslaitosten yhteistyön syventämisen tiekartta ...Opetus- ja kulttuuriministeriön Gaialta tilaama selvitys ...
* Energiatehokkuudella säästöä kahden ydinvoimalan verran ...Greenpeacen konsulttiyritys Gaia Groupilta tilaama...
Habib Koité
**Habib Koité** (s. 27. tammikuuta 1958) on malilainen laulaja-lauluntekijä ja kitaristi.

Koité edustaa khasonkien grioottiperinnettä. Hän opetteli kitaransoiton alun perin säestääkseen äitinsä laulua. Koité pääsi opiskelemaan Kansalliseen taideinstituuttiin Bamakoon, josta hän valmistui vuonna 1982. Tämän jälkeen hän toimi oppilaitoksessa neljän vuoden ajan kitaransoiton opettajana. Kansallisessa taideinstituutissa opiskelemisen myötä Koité pääsi soittamaan maan johtavien muusikoiden, kuten Toumani Diabatén kanssa. Hän päätti 30-vuotiaana perustaa oman yhtyeensä Bamadan. Bamadan kanssa Koité kiersi laajalti pitkin Malia, kunnes suuntasi vuonna 1991 Ranskaan festivaaleille, jossa hänelle myönnettiin ensimmäinen palkinto. Koité pääsi tämän jälkeen levyttämään laulun "Cigarette A Bana", josta tuli hitti eri puolilla Länsi-Afrikkaa. Tätä kappaletta seurasi toinen single, "Nanalé". Radio France internationale palkitsi Koitén "vuoden 1993 löytönä".

Koitén ensimmäisenä albumina julkaistu *Muso Ko* nousi Euroopan maailmanmusiikin myyntilistojen kärkeen. Hänen ensimmäisenä julkaisunaan Yhdysvalloissa kuitenkin ilmestyi alkuvuodesta 1999 *Ma Ya*. Vuonna 1999 myös *Muso Ko* julkaistiin Yhdysvalloissa Alula Records -levymerkillä. Koitén kolmantena levynä ilmestyi kesällä 2001 *Bora*. Koité on esiintynyt kuudessa maanosassa. Hän on käyttänyt edustamastaan tyylisuuntauksesta nimitystä *danssa-doso*. Erääksi länsimaiseksi innoituksensa lähteeksi hän on nimennyt J. J. Calen.

Lähteet
-------

1. 1 2  Habib Koité Tampere Jazz Happening, viitattu 15.1.2023
2. 1 2 3  Habib Koité AllMusic, viitattu 15.1.2023


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Belgia
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* IdRef

 |

 |
*Tämä artikkeli käsittelee videopeliä. Nimien Koiran elämää ja Koiranelämää muita merkityksiä on täsmennyssivulla.*

**Koiran elämää** (engl. *Dog's Life*) on Frontier Developmentsin kehittämä ja Sony Computer Entertainmentin julkaisema toimintaseikkailupeli. Peli on julkaistu vuonna 2003 PlayStation 2:lle.

Tarina
------

Pelin päähenkilö on sekarotuinen ja hieman ilkikurinen koira Jake. Hänen tehtävänään on pelastaa Daisy, jonka sieppasivat Neiti Peachesin kaksi apulaista, ilkeät koirarankkurit. Jaken on löydettävä Daisy nopeasti, sillä Neiti Peaches aikoo tehdä Daisysta ja monista muistakin koirista "kissanruokaa". Peliin sisältyy lisäksi useita minipelejä.

Pelissä voi Jaken lisäksi ohjata monia muitakin koiria. Siinä on kolme isoa aluetta, joissa voi vapaasti liikkua: Jaken koti Clarksville, MinniWahWahin laskettelu-keskus ja Boom City. Jake voi haistella hajuja, merkata reviiriä, kaivaa, kerjätä ruokaa, uida, leikkiä ja haastaa muita koiria leikkeihin; tehdä kaikkea, mitä koira voi. Jaken on suoritettava tehtäviä ja kerättävä luita, jotta hän voi pelastaa Daisyn.

Pelin lopussa, Jaken saavuttua Neiti Peachesin tehtaaseen, pelaajan on hajotettava suuri kone, johon Daisy on menossa muussattavaksi. Jake pelastaa Daisyn ja neiti Peaches putoaa itse kissanruokakoneeseen.

Ääninäyttelijät
---------------

### Englanninkielinen versio

Kerry Shale ääninäytteli kaikkia hahmoja.

### Suomenkielinen versio

|  |  |  |
| --- | --- | --- |
|  Juha Paananen  | … |  Jake, sivuäänet
  |
|  Pasi Ruohonen  | … |  Dwayne, sivuäänet
  |
|  Pauli Virta  | … |  Wayne, Gramps, sivuäänet
  |
|  Jenni Laakso  | … |  Neiti Peaches, sivuäänet
  |
|  Oskari Tamminen  | … |  poika, sivuäänet
  |
|  Raine Heiskanen  | … |  rankkuri, kitaristi, sivuäänet
  |
|  Sari Ann Moilanen  | … |  sivuäänet
  |
|  Elise Langenoja  | … |  sivuäänet
  |
|  Mirjami Heikkinen  | … |  sivuäänet
  |

Aiheesta muualla
----------------

* *Dog's Life* MobyGamesissa (englanniksi)
**Konstantínos Kóllias** (kreik. Κωνσταντίνος Κόλλιας, 1901 – 13. heinäkuuta 1998) oli kreikkalainen lakimies, joka tuli tunnetuksi Kreikassa vallankaappauksen tehneen everstijuntan pääministerinä vuoden 1967 aikana. Aiemmin ennen pääministeriyttä hän toimi oikeuskanslerina.

Äärioikeistolainen sotilasjuntta julisti Konstantínos Kólliasin pääministeriksi 21. huhtikuuta 1967, samana päivänä kuin vallassa ollut Panagiótis Kanellópoulosin laillinen hallitus syöstiin vallasta. Kóllias nähtiin tilanteessa enemmänkin keulakuvana, kun valtaan nousi joukko korkeita upseereja eli prikaatinkenraali Stylianós Pattakós, eversti Nikólaos Makarézos ja eversti Geórgios Papadópoulos. Kahdeksan kuukautta myöhemmin hänet korvattiin sotilasvallankaappauksen johtajalla Papadópoulosilla, kun hän liittyi kuningas Konstantin II:n epäonnistuneeseen vastavallankaappaukseen 13. joulukuuta 1967.

Konstantínos Kóllias palasi jo tammikuun alussa 1968 Ateenaan jatkaakseen pääministeriyttä edeltänyttä oikeuskanslerin tehtäväänsä. Papadópoulosin johtama sotilasjuntta erotti hänet kuitenkin jo 26. tammikuuta 1968.

Lähteet
-------

1. ↑  ​Konstantin Kollias Munzinger Personen. Viitattu 6.2.2023. (saksaksi)
2. ↑  Kolmen upseerin triumviraati johti Kreikan vallankaappausta.  *Helsingin Sanomat*, 23.4.1967, s. 31. HS Aikakone (vain tilaajille). Viitattu 6.2.2023.
3. ↑  Konstantinin kukistanut sotilasjuntta tiukasti valassa - - Kreikan kuningasperhe lensi maanpakon, ensin Italiaan.  *Helsingin Sanomat*, 15.12.1967, s. 11. HS Aikakone (vain tilaajille). Viitattu 6.2.2023.
4. ↑  Entinen pääministeri palasi Kreikkaan.  *Helsingin Sanomat*, 8.1.1968, s. 5. HS Aikakone (vain tilaajille). Viitattu 6.2.2023.
5. ↑  Lisää puhdistuksia Kreikan armeijassa.  *Helsingin Sanomat*, 27.1.1968, s. 15. HS Aikakone (vain tilaajille). Viitattu 6.2.2023.

Aiheesta muualla
----------------

* Kuvia tai muita tiedostoja aiheesta **Konstantínos Kóllias** Wikimedia Commonsissa
**Henna Helander** (s. 3. tammikuuta 1971, Loimaa) on suomalainen arkkitehti ja Suomen Arkkitehtiliiton (SAFA) puheenjohtaja. Helander toimii johtavana asiantuntijana Helsingin kaupungin teknisessä toimessa. Helanderin merkittävimpiä suunnittelukohteita ovat WeeGee-talon käyttötarkoituksen muutos ja uus-loft -kerrostalo *Helsingin runko*.

Helander on opiskellut Lontoossa ja Tampereella arkkitehtuuria ja valmistunut Tampereen teknillisestä korkeakoulusta vuonna 2001. Helander on työskennellyt muun muassa Lontoossa, Portossa ja Saksassa. Saksassa hän työskenteli Günter Behnischin toimistossa. Suomessa Helander työskenteli vuosikymmenen Kari Järvisen ja Timo Airaksisen arkkitehtitoimistolla vuosikymmenen, kunnes perusti oman Arkkitehdit Helander Langenskiöldin Oy:n. Vuosina 2010-2013 Helander työskenteli Helsingin asuntotuotantotoimisto ATT:llä hankesuunnittelupäällikkönä. 

Helander on toiminut Suomen Arkkitehtiliiton puheenjohtajana vuoden 2018 alusta lähtien. Helander toimittaa Majakkahuoneesta-blogia.

Lähteet
-------

1. ↑  Frilander, Aino: Arkkitehtuurin löytöretkeilijä Henna Helander kertoo, mistä Helsingissä löytää erityisen inspiroivia rakennuksia.  *Helsingin Sanomat*, 3.1.2021, s. C16. Artikkelin verkkoversio. Viitattu 3.1.2021.
2. 1 2  Saarinen, Sirkka: Henkilökuvassa Henna Helander (pdf) *Betoni-lehti 3/2018 s. 98–100, betoni.com*.  2018. Viitattu 29.4.2019.
3. ↑  Kimmo Oksanen: Miksi Helsingin upeiksi luvatuista tornitaloista tulee mitä sattuu? *Rakennuslehti*.  21.5.2018. Viitattu 30.4.2019.
4. ↑  Arkkitehti Henna Helander SAFAn puheenjohtajaksi – Projektiuutiset.fi *projektiuutiset.fi*.  12.11.2017. Viitattu 30.4.2019.
5. ↑  Henna Helander jatkaa SAFAn puheenjohtajana  10.12.2018. safa.fi. Viitattu 29.4.2019.

Aiheesta muualla
----------------

* Majakkahuoneesta-blogi
* Miten Weilin&Göösin painotalosta tuli Näyttelykeskus WeeGee *kulttuuriespoo.fi*.
**Levo-Antias** on kuuden hehtaarin laajuinen metsäjärvi Vihdin kaakkoisosassa läntisellä Uudellamaalla. Se kuuluu Nuuksion kansallispuistoon. Etäisyys Nummelasta on kaksitoista kilometriä itään ja Helsingin keskustasta 28 kilometriä luoteeseen.

Maantiede
---------

Levo-Antiaan pituus etelästä pohjoiseen on noin 350 metriä. Järvi on saareton ja rannoiltaan mökittämätön. Ympäristö on metsää, kangasta ja kalliota, joka kohoaa paikka paikoin yli sata metriä merenpinnan yläpuolelle. Levo-Antiaaseen laskee oja lännestä Isosta-Antiaasta, järvien välisen kannaksen leveys on alle sata metriä. Isoon-Antiaaseen puolestaan virtaa laskuoja Syvä-Antiaasta. Levo-Antiaasta lähtee laskuoja etelään kohti Nuuksion Pitkäjärveä, järvien välinen etäisyys on runsaat kaksi kilometriä.

Antias-järvet ovat kolmen pienehkön metsäjärven kokonaisuus Vihdin kaakkoisosassa lähellä Espoon rajaa. Niiden itäpuolella sijaitsee Suolikas ja kaakkoispuolella Ruuhijärvi.

Levo-Antias (81.057.1.054) kuuluu Mankinjoen valuma-alueeseen (81.057), joka on kolmannen jakovaiheen vesistö Suomenlahden rannikkoalueella (81). Levo-Antias on Mankinjoen valuma-alueen pohjoisia vakavesiä.

Lähteet
-------

1. 1 2 3 4  Levo-Antias, vakavesi, Vihti
2. 1 2 3 4 5  Levo-Antias. Järviwiki. Viitattu 7.4.2021.
3. ↑  Mankinjoen valuma-alue (81.057). Järviwiki. Viitattu 7.4.2021.
Wikibooks 
Wikikirjastossa on aihe: **Konstantinopolskin avaus**. 

*Tässä artikkelissa käytetään algebrallista merkintätapaa kuvailemaan shakkisiirtoja.*

**Konstantinopolskin avaus** on shakkiavaus, jota kuvailevat siirrot

1.e4 e5
2.Rf3 Rc6
3.g3
Avaus on nimetty venäläisen Aleksandr Konstantinopolskin mukaan. Valkean kolmas siirto on tilanteessa vasta kahdeksanneksi suosituin, eikä avausta siten käytetä kovinkaan usein.

3.g3 valmistelee valkeaa lähettiä sivustointiin, vaikka sen voisi kehittää avointa viistolinjaa pitkin. Valkean e4-sotilas on myös sivustoidun lähetin tiellä. Valkean kolmas siirto ei painosta mustaa mitenkään, joten mustalla on monta mahdollista siirtoa. Mahdollisia ovat esimerkiksi 3...b6, g6, Rf6 ja d6.

Avaus sijoitetaan ECO-koodistolla koodille C44.

Katso myös
----------

* Luettelo shakkiavauksista
* Luettelo gambiiteista

Lähteet
-------

* Hooper, David and Kenneth Whyld (1996). The Oxford Companion to Chess. Oxford University. ISBN 0-19-280049-3.
* ECO codes

### Viitteet

1. ↑  COE
**Henna-Maija Turunen** (s. 29. kesäkuuta 1979 Liperi) on suomalainen jääkiekkoilija, joka pelasi naisten SM-sarjassa 11 kautta ja esiintyi myös Suomen maajoukkueessa. Hän oli pelipaikaltaan hyökkääjä.

Turunen edusti naisten SM-sarjassa joensuulaisia Jokipoikia kaudella 1993–1994 ja Kiekko-Karhuja 1995–1996 sekä tamperelaisia Tapparaa kausina 1999–2005 ja Ilvestä 2005–2008. Hän pelasi SM-sarjassa kaikkiaan 275 runkosarjaottelua, joissa hänen tehopisteensä ovat 123 + 99 = 222, sekä 28 pudotuspeliä tehopistein 7 + 9 = 16. Hän voitti Suomen-mestaruuden vuonna 2006 sekä saavutti yhden SM-hopean.

Suomen maajoukkueessa Turunen pelasi 16 maaottelua, joissa hän teki yhden maalin ja sai kolme syöttöpistettä.

Lähteet
-------

* Kallioniemi, Riku (vt. päätoim.): *Jääkiekkokirja 2017–2018*. Jääkiekon SM-liiga Oy, 2017. ISSN 0784-3321.

### Viitteet

1. 1 2 3 4 5  Henna-Maija Turunen *Elite Prospects*. Everysport Media Group AB.  (englanniksi)
2. 1 2 3 4  Jääkiekkokirja 2017–2018, s. 534
3. 1 2  Jääkiekkokirja 2017–2018, s. 351
4. ↑  Jääkiekkokirja 2017–2018, s. 217
**Vuoden 1991 jalkapallon naisten Euroopan-mestaruuskilpailut** olivat neljännet UEFA:n järjestämät naisten EM-kisat. Ne olivat ensimmäiset virallisen EM-statuksen kisat, sillä karsintoihin osallistui riittävän monta maata. Samalla turnaus sai myös uuden nimen – *UEFA Women's Championship*. Aiemmin se oli *European Competition for Women's Football*.

Kisoissa ei pelattu varsinaista lopputurnausta vaan karsintalohkojen kahdeksan parasta joukkuetta pelasivat kaksiosaiset puolivälierät. Niiden voittajat pelasivat yksiosaiset välierät ja mitaliottelut Tanskassa. Mestaruuden voitti Saksa.

Tulokset
--------

### Välierät

|  |  |  |  |  |  |
| --- | --- | --- | --- | --- | --- |
| 10. heinäkuuta 1991 |  Norja | 0–0 (8–7 rp.) |  Tanska | Hjørring |  |
|  |
|  |  |  |  |

|  |  |  |  |  |  |
| --- | --- | --- | --- | --- | --- |
| 11. heinäkuuta 1991 |  Saksa | 3–0 |  Italia | Frederikshavn |  |
|  |
|  |  |  |  |

### Pronssiottelu

|  |  |  |  |  |  |
| --- | --- | --- | --- | --- | --- |
| 14. heinäkuuta 1991 |  Tanska | 2–1 |  Italia | Aalborg |  |
|  |
|  |  |  |  |

### Loppuottelu

|  |  |  |  |  |  |
| --- | --- | --- | --- | --- | --- |
| 14. heinäkuuta 1991 |  Saksa | 3–1 ja. |  Norja | Aalborg |  |
|  |
| Mohr 63', 84'Neid 86' |  | Hegstad 54' |  |

Lähteet
-------

* UEFA:n virallinen kisasivu
* RSSSF:n sivut

  

Jalkapallon naisten Euroopan-mestaruuskilpailut

* Englanti ja Ruotsi 1984
* Norja 1987
* Länsi-Saksa 1989
* Tanska 1991
* Italia 1993
* Saksa 1995
* Norja ja Ruotsi 1997
* Saksa 2001
* Englanti 2005
* Suomi 2009
* Ruotsi 2013
* Alankomaat 2017
* Englanti 2022
* *Sveitsi 2025*
Konstantinos VII ja äiti Zoe Karbonopsina.
**Konstantinos VII Porfyrogennitos** (*purppurasyntynyt*, 905 – 9. marraskuuta 959) oli Bysantin keisari vuosina 913–959. Hän oli Leo VI:n poika ja Aleksanteri III:n veljenpoika. Hänen lisänimensä tulee siitä, että hänen isänsä oli hallitseva keisari ja että hän oli syntynyt keisarillisen palatsin erityisessä purppurahuoneessa. Hänen äitinsä Zoe Karbonopsina ei tosin ollut naimisissa Leon kanssa Konstantinoksen syntyessä. He menivät naimisiin vasta Konstantinoksen syntymän jälkeen.

Konstantinoksen noustessa valtaistuimelle hän oli 7-vuotias. Patriarkka Nikolaos I Mystikos toimi hallitsijana Konstantinoksen ollessa alaikäinen. Patriarkka joutui tekemään rauhansopimuksen bulgarien Simeon I:n kanssa. Tästä hyvästä keisarin äiti Zoe karkotti hänet Konstantinopolista. Zoe itse syrjäytettiin vuonna 919 ja tilalle astui Romanos I Lekapenos, joka pakotti Konstantinoksen naimisiin oman tyttärensä Helenan kanssa. Romanos piti valtaa itsellään vuoteen 944 asti, kunnes hänet syrjäytettiin ja Konstantinos sai lopulta vallan käsiinsä.

Konstantinos yritti vallata takaisin Kreetan, mutta epäonnistui tässä yrityksessä kuten isänsä oli jo vuonna 911. Arabit saivat myös vallattua Bysantin alueita Italiassa, Syyriassa ja Armeniassa, mutta kuuluisa kenraali Johannes Tzimiskes sai itäiset alueet vallattua takaisin.

Kun Konstantinos kuoli vuonna 959 seurasi hänen poikansa Romanos II häntä valtaistuimella.

Lähteet
-------

* John Julius Norwich: *Byzantium: The Apogee*. Viking, 1991. ISBN 0-394-53779-3.
* Georg Ostrogorsky: *History of the Byzantine State*. Rutgers University Press, 1969. ISBN 0-8135-1198-4.

### Viitteet

1. ↑  Nicholas I Encyclopedia Britannica. Viitattu 29.3.2014.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Konstantinos VII**.
* De Administrando Imperio
* Konstatinos VII:n teos "De Administrando Imperio" eli Imperiumin hallitseminen (Arkistoitu – Internet Archive)(englanniksi)

|  |  |  |
| --- | --- | --- |
| Edeltäjä:**Aleksanteri III** | **Bysantin keisari**Kanssahallitsija:Romanos I (913–959) | Seuraaja:**Romanos II** |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Latvia
* Tšekki
* Kreikka
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Hilaire Nkounkou** (1923–1977) oli pastori, teologian lisensiaatti, Mansimoun teologisen seminaarin rehtori Kongo-Brazzavillessä.

Elämänvaiheet ja työ
--------------------

Ruotsin Lähetysliitto (Svenska Missionsförbundet), myöhemmin Ruotsin Lähetyskirkko, on harjoittanut lähetystyötä Kongon tasavallassa 1800-luvun loppupuolelta saakka. Sen tuloksena syntyi kirkko, Kongon evankelinen kirkko, Église Evangélique du Congo (EEC) siihen kuuluu n. 1150.000 jäsentä ja se on maan toiseksi suurin kirkkokunta katolisen kirkon jälkeen. Kirkolla on koulutuslaitos Mansimoussa, jossa kirkko kouluttaa pastorinsa. 

Hilarie Nkounkou oli Mansimoun teologisen seminaarin rehtori. Hän on opiskellut teologiaa Ruotsissa, Ruotsin lähetysliiton teologisessa seminaarissa. Sisällissodan aikana1960-luvulla. hän joutui silloin ajoittain vankilaan uskonsa tähden.

Hän vastasi myös laulukokoelman tekemisestä Kongon seurakuntien käyttöön, ja kirjoitti ja sävelsi kikongonkielisen virren "Ye nzolete nata malongi maku". Virren käänsi ruotsiksi Olle Berglund, Kongossa lähettinä työskennellyt ruotsalainen. *(*Se, jag vill bära ditt budskap, Herre*)* Virsi on vuodelta 1970, sen sanat ja sävel ovat Nkounkoun tekemät.

Nkounkoun virsi on Ruotsin kirkon virsikirjassa numerolla 89 "Vien suuren viestin nyt maailmalle". Se on myös Suomen evankelis-luterilaisen kirkon virsikirjassa virsi 965. Virren suomenkielinen teksti on Anna-Mari Kaskisen 1995 ja 2002 tekemä.

Lähteet
-------

1. ↑  Eglise évangélique du Congo *reformiert-online.net*. Viitattu 12.3.2020. (ranskaksi)
2. 1 2  Per Olof Nisser, Inger Selander, Hans Bernskiöld Wessmans musikförlag: *Psalmernas väg. Kommentaren till text och musik i Den svenska psalmboken. Band 1 Psalmerna 1- 204 av den ekumeniska psalmboksdelen*, s. 246. Visby: Wessmans musikförlag, 2014. ISBN 978-91-8771-034-6. (ruotsiksi)
3. ↑  John Ronnås: "Virren 89 esittely", *Våra gemensamma psalmer. Kommentarer till psalmbokens 325 första psalmer*. Stockholm: Verbum Förlag, 1990. (ruotsiksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Muut | 
* IdRef

 |

 |
**Leviathan** on vuonna 1998 perustettu yhdysvaltalainen black metal -yhtye. Sen ainoa jäsen on Jef "Wrest" Whitehead. Yhtyeen musiikki yhdistelee depressiivistä black metallia ja dark ambientia.

Neljän kokopitkän studioalbumin lisäksi Leviathan on julkaissut vuosina 1998-2002 ainakin 13 demoa, joista suurin osa kestää yli tunnin. Yhtye on julkaissut myös lukuisia split-levyjä mm. Xasthurin ja Crebainin kanssa, tehnyt yhteistyötä yhdysvaltalaisen drone doom -yhtye Sunn O))):n sekä Nachtmystiumin kanssa. Wrest soittaa myös Twilightissa ja Hate Meditationissa virallisena jäsenenä.

Wrestillä oli lyhyen aikaa myös Lurker of Chalice -niminen projekti, joka keskittyi Leviathania kokeellisempaan musiikkiin. Leviathanin albumi *Massive Conspiracy Against All Life*n piti alun perin julkistaa Lurker of Chalicen nimissä, mutta Wrest päätti lopettaa sivuprojektinsa keskittyäkseen jälleen Leviathaniin, julkaisten uuden albuminsa sen nimissä.

Yhtye oli jäissä vuosien 2008-2011 välisen ajan johtuen Wrestiä vastaan nostetuista väkivaltarikossyytteistä. Wrest todettiin syyttömäksi ja hän palasi Leviathanin pariin julkaisemalla uuden albumin *True Traitor, True Whore.*

Diskografia
-----------

### Studioalbumit

* *The Tenth Sub Level of Suicide* (CD 2003, LP 2006)
* *Tentacles of Whorror* (CD & LP 2004)
* *A Silhouette In Splinters* (2005)
* *Massive Conspiracy Against All Life* (CD 2008)
* *True Traitor, True Whore* (CD 2011)
* *Scar Sighted* (2015)
* *Unfailing Fall Into Naught* (2018)

### Demot

* *Three (Demo 3)* (1998)
* *Time End* (1998)
* *MisanthropicNecroBlasphemy* (2000)
* *Shadows of No Light* (2000)
* *Seven & Slaveship* (2000)
* *Eight* (2001)
* *Nine (Inclement Derision)* (2001)
* *Ten* (2001)
* *Intolerance (Eleven)* (2001)
* *Howl Mockery at the Cross* (2001)
* *White Devil, Black Metal* (2002)
* *The 10th Sub Level of Suicide* (2002)
* *XV* (2002)

### Split-julkaisut

* *Live in Eternal Sin / The Speed of Darkness* (CD 2003) (Iuvenes)
* Crebain / Leviathan (CD 2004, uudelleenjulkaisu LP:nä 2006)
* Black Metal Against the World (7" 2004) (Funeral Winds, Ad Hominem, Eternity)
* Xasthur / Leviathan (LP 2004, uudelleenjulkaisu CD:nä 2005)
* *Portrait in Scars* (CD & LP 2005) (Blackdeath)
* Leviathan / Sapthuran (CD 2005)

Näiden lisäksi Leviathan on julkaissut kokoelmia vanhoista demoista, sekä uudelleenjulkaistun *The Speed of Darkness* -splitin ilman Iuvenesin kappaleita.

Aiheesta muualla
----------------

* Leviathan Myspacessa (englanniksi) (epävirallinen)
* Leviathan Encyclopaedia Metallum -sivustolla (englanniksi)
* Haastattelu (englanniksi)
Konstantinos Fokas kuolee arabien vankina Aleppossa ja hänen isänsä Bardas teloittaa arabivangit. Miniatyyrimaalaus Madrid Skylitzesin kuvitetusta käsikirjoituksesta 1100-luvulta.
**Konstantinos Fokas** (kreik. Κωνσταντῖνος Φωκᾶς; k. noin 953 tai 954) oli bysanttilainen ylimys ja sotapäällikkö, sekä keisari Nikeforos II Fokasin nuorin veli.

Konstantinos kuului vaikutusvaltaiseen Fokasten maanomistaja- ja sotilassukuun. Hänen isänsä oli Bardas Fokas ja hänen kaksi veljeään Nikeforos ja Leo olivat kumpikin Bysantin merkittävimpiä sotapäälliköitä. Kun keisari Konstantinos VII nousi valtaan vuonna 945, hän alkoi suosimaan Fokasten sukua. Bardas Fokas nimitettiin armeijan ylipäälliköksi (*domestikos ton skholon*), Nikeforoksesta tuli Anatolikonin sotilas- ja siviilihallintoalueen (*thema*) käskynhaltija ja sotilaskomentaja (*strategos*), Leosta tuli Kappadokian teeman strategos, ja Konstantinos nimitettiin Seleukeian strategokseksi.

Konstantinos osallistui isänsä Bardaksen sotaretkiin arabeja vastaan, mutta jäi Aleppon emiirin Saif al-Daulan vangiksi noin vuonna 953 ja kuoli pian sen jälkeen. 1000-luvulla eläneen bysanttilaisen historioitsijan Johannes Skylitzesin mukaan arabit yrittivät pakkokäännyttää Konstantinoksen islaminuskoon ja murhasivat hänet kun se epäonnistui. Nykyhistorioitsijat ovat kuitenkin epäilleet tarinan todenperäisyyttä. Kun Bardas sai kuulla poikansa kuolemasta, hän Skylitzesin mukaan käski vihoissaan teloittaa kaikki emiirille sukua olevat arabivangit.

Lähteet
-------

* Treadgold, Warren: *A history of the Byzantine state and society*. Stanford University press, 1997. ISBN 0-8047-2630-2. Google books. (englanniksi)
* Whittow, Mark: *The making of Byzantium, 600–1025*. University of California Press, 1996. ISBN 9780520204966. Google books. (englanniksi)

* Wortley, John: *John Skylitzes: A Synopsis of Byzantine History, 811–1057*. Cambridge University Press, 2010. ISBN 9781139489157. Google books. (englanniksi)

### Viitteet

1. 1 2  Whittow, s. 323, 347
2. ↑  Treadgold, s. 492
3. ↑  Wortley, s. 233